פאלומה פיית'

פאלומה פיית' בלומפילד (באנגלית: Paloma Faith Blomfield; נולדה ב-21 ביולי 1981), המוכרת בשם הבמה פאלומה פיית' (Paloma Faith), היא זמרת-יוצרת ושחקנית אנגלייה.

 ראשית חייה 
פיית' נולדה ברובע האקני, לונדון ב-21 ביולי 1981, בת לאם אנגלייה ואב ספרדי. שני הוריה גדלו בנורפוק. הוריה נפרדו כשהייתה בת שנתיים והתגרשו כעבור שנתיים. היא גדלה עם אמה בלונדון, אף על פי שהיא קיימה מערכת יחסים קרובה עם סבתה מצד אביה. כילדה, היא למדה שיעורי בלט. לאחר שלמדה למשך כשנתיים ב , היא המשיכה ללמוד לתואר במחול עכשווי בבית הספר הצפוני למחול עכשווי  בלידס. לאחר מכן, היא הלכה ללמוד תואר שני בבימוי תיאטרון ב-Central Saint Martins .

 קריירת מוזיקלית 
 2007–2008: תחילת הקריירה 
הגיחה הראשונה של פיית' למוזיקה החלה כאשר חיקתה זמרי נשמה וג'אז מפורסמים, בין היתר אטה ג'יימס ובילי הולידיי.

בתקופת לימודיה בקולג', פיית' עבדה בפאב שבו המנהל ביקש ממנה לשיר עם הלהקה שלו. במהלך הופעה עם הלהקה בהופעת קברט, היא הוזמנה לראיון בחברת התקליטים אפיק רקורדס, ומאוחר בה הוחתמה בחברת התקליטים. מאוחר יותר, היא דחתה הזדמנות להצטרף ללהקת הרקע של איימי ויינהאוס, כדי לכתוב ולבצע שירים משלה. עבודתה המוכרת הראשונה הייתה השיר "It's Christmas (and I Hate You)", אותו הקליטה כדואט עם ג'וש ולר  ב-2008.

 2009–2013: Do You Want the Truth or Something Beautiful? ו-Fall to Grace 
ב-15 ביוני 2009, פיית' הוציאה את סינגל הבכורה שלה, "Stone Cold Sober". השיר הגיע, בשיאו, למקום ה-17 במצעד הסינגלים הבריטי. הסינגל השני שלה, "New York", יצא ב-13 בספטמבר 2009. השיר הגיע, בשיאו, למקום ה-15 בבריטניה. מאוחר יותר, ב-1 באוגוסט 2010, היא הוציאה גרסה מעודכנת לשיר בהשתתפות הראפר גוסטפייס קילה. הגרסה המחודשת הגיעה, בשיאה, למקום ה-44 בבריטניה. ב-28 בספטמבר 2009, היא הוציאה את אלבום הבכורה שלה, Do You Want the Truth or Something Beautiful?. האלבום הגיע, בשיאו, למקום ה-9 במצעד האלבומים הבריטי. האלבום נהיה "אלבום השבוע" של BBC Radio 2 ב-19 בספטמבר 2009. היא הוציאה את הסינגל השלישי שלה, "Do You Want the Truth or Something Beautiful?", יצא ב-21 בדצמבר 2009. השיר הגיע, בשיאו, למקום ה-64 בבריטניה. באותה שנה, פיית' הופיעה באלבום Scars של הצמד הבריטי, Basement Jaxx , ובאלבום Born Like This של אם אף דום.
ממוזער|271x271 פיקסלים| פיית' באוקטובר 2012
ב-15 במרץ 2010, פיית' הוציאה את הסינגל הרביעי שלה, "Upside Down". השיר הגיע, בשיאו, למקום ה-55 בבריטניה. כדי לקדם את האלבום, היא יצאה לסיבוב ההופעות הראשון שלה, Do You Want the Truth or Something Beautiful Tour, ברחבי אירופה ואוסטרליה. הטיימס תיאר את סיבוב ההופעות כ-"מלא באומנות תיאטרלית, אך מבוסס על הבסיס המוצק של קול השירה הסנסציוני של [פיית'] ואישיות שנוצצת כמו יהלום גולמי". פיית' הופיעה במספר רב של פסטיבלים במהלך אותו הקיץ, כולל T4 on the Beach , פסטיבל הג'אז צ'לטנהאם  ופסטיבל אפל מיוזיק . ב-28 במאי 2010, פיית' התארחה בשיר "Keep Moving" של אדם דיקון ובאשי . ב-29 באוקטובר 2010, פיית' הוציאה את השיר "Smoke & Mirrors" כסינגל האחרון מתוך אלבום הבכורה שלה.

בינואר 2011, פיית' הייתה מועמדת בקטגוריית זמרת בריטית בפרסי המוזיקה הבריטית לשנת 2011, אך הפסידה ללורה מרלינג . בטקס עצמו, היא ביצעה, ביחד עם סי-לו גרין, את "". ב-19 במאי 2011, היא התארחה, יחד עם אלטון ג'ון, בסינגל הצדקה "Hard Times" של פלאן בי . ב-28 במאי 2012, פיית' הוציאה את אלבום האולפן השני שלה, Fall to Grace. האלבום הגיע, בשיאו, למקום השני במצעד האלבומים הבריטי. הסינגל הראשון של האלבום, "Picking Up the Pieces", יצא ב-20 במאי 2012, והגיע, בשיאו, למקום השביעי במצעד הסינגלים הבריטי. במאי 2012, פיית' הייתה שופטת אורחת בעונה הראשונה של The Voice UK.

ב-10 באוגוסט 2012, פיית' הוציאה את השיר "", בתור הסינגל השני מתוך Fall to Grace. ב-28 בספטמבר 2012, היא הוציאה גרסת כיסוי של "Never Tear Us Apart" של הלהקה האוסטרלית, INXS, לפרסומת של חנות הכלבו ג'ון לואיס . מאוחר יותר, הוא נכלל באלבום כסינגל. ב-16 בדצמבר 2012, היא הוציאה את השיר "Just Be" כסינגל הרביעי של האלבום. ב-17 בדצמבר 2012, פיית' הוציאה כחלק מקבוצת הצדקה The Justice Collective , גרסת כיסוי לשיר "He Ain't Heavy, He's My Brother" של בובי סקוט  ורוב ראסל . בתחילת 2013, פיית' יצאה לסיבוב הופעות ברחבי ארצות הברית, בריטניה ואירלנד. ב-2013, היא קיבלה 2 מועמדויות בפרסי המוזיקה הבריטית לשנת 2013: בקטגוריית זמרת בריטי ואלבום בריטי, אך הפסידה לאמילי סאנדיי ב-2 הקטגוריות. האלבום קיבל בתואר אלבום פלטינה כפולה על ידי איגוד תעשיית ההקלטות הבריטי על מכירות של יותר מ-700,000 עותקים.

 2014–2019: A Perfect Contradiction ו-The Architect 
ימין|ממוזער|240x240 פיקסלים| פיית' מופיעה בנובמבר 2014
בינואר 2013, במהלך שהותה בארצות הברית, פיית' חשפה שהיא החלה לכתוב את אלבום האולפן השלישי שלה. מאוחר יותר באותה שנה, היא הופיעה ב-Evolution Festival  בניוקאסל על הטיין. ב-10 במרץ 2014, יצא אלבומה השלישי של פיית', A Perfect Contradiction. האלבום הגיע, בשיאו, למקום השני במצעד האלבומים הבריטי, וקיבל תואר אלבום פלטינה כפולה. הסינגל המוביל של האלבום, "Can't Rely on You", יצא ב-23 בפברואר 2014. השיר הגיע, בשיאו, למקום העשירי בבריטניה. הסינגל השני של האלבום, "Only Love Can Hurt Like This", יצא ב-11 במאי 2014. השיר הגיע, בשיאו, למקום השישי בבריטניה, למקום הראשון באוסטרליה ולמקום השלישי בניו זילנד. הסינגל השלישי של האלבום, "Trouble with My Baby" יצא ב-11 באוגוסט 2014.

ב-14 בספטמבר 2014, היא הופיעה בשיר "Changing" של הצמד המוזיקלי הבריטי, סיגמא. השיר הגיע, בשיאו, למקום הראשון במצעד הסינגלים הבריטי ובמצעד הדאנס הבריטי. ב-10 בנובמבר 2014, הוציאה "מהדורת אאוטסיידר" של אלבומה השלישי, ובו ארבעה שירים חדשים. באותו חודש, פיית' הוציאה כחלק מקבוצת הצדקה  , גרסה מחודשת ל-"". בפרסי המוזיקה הבריטית לשנת 2015, היא הועמדה וזכתה בקטגוריית זמרת בריטית. בטקס עצמו, היא ביצעה את השיר "Only Love Can Hurt Like This".

ביוני 2015, פיית' אישרה שהיא התחילה בתהליך יצירת אלבום האולפן הרביעי שלה. באוגוסט 2015, הוכרז כי פיית' תהיה שופטת בעונה החמישית של The Voice UK. באוקטובר 2015, היא השיקה חברת ניהול והוצאה לאור משלה.

ב-31 באוגוסט 2017, היא חזרה עם השיר "Crybaby" כסינגל המוביל של אלבומה הרביעי, The Architect. האלבום יצא מאוחר יותר ב-17 בנובמבר 2017. האלבום הגיע, בשיאו, למקום הראשון במצעד האלבומים הבריטי. ב-23 בפברואר 2018, פיית' הוציאה, בשיתוף פעולה עם סיגלה, את השיר "Lullaby". השיר הגיע, בשיאו, למקום השישי בבריטניה. ב-19 במרץ 2018, פיית' הוציאה גרסת כיסוי לשיר "Make Your Own Kind of Music" של קאס אליוט. השיר הופיע בפרסומת טלוויזיה של סקודה, והגיע, בשיאו, למקום ה-28 במצעד הסינגלים הבריטי. בנובמבר 2018, פיית' הוציאה מהדורה מחודשת, "מהדורת Zeitgeist", של The Architect, הכוללת שישה שירים חדשים. ב-5 באפריל 2019, היא הוציאה גרסת כיסוי לשיר "I've Gotta Be Me" של סמי דייוויס ג'וניור. ב-3 באוקטובר 2019, הופיעה, יחד עם דיג'יי ספוני , בגרסת הכיסוי של השיר "Movin' Too Fast" של Artful Dodger .

 2020: Infinite Things 
ב-28 בפברואר 2020, היא הוציאה, בשיתוף פעולה עם ג'ונאס בלו, את השיר "Mistakes". בהמשך השנה, היא הופיעה בעונה הרביעית של The Voice Kids הבריטי. ב-5 בספטמבר 2020, היא הוציאה את השיר "Better Than This". השיר הגיע, בשיאו, למקום ה-26 בסקוטלנד. ב-13 בנובמבר 2020, היא הוציאה את אלבום האולפן החמישי שלה, Infinite Things. האלבום הגיע, בשיאו, למקום הרביעי במצעד האלבומים הבריטי.

 קריירת טלוויזיה וקולנוע 
ב-2007, פיית' הופיעה בפרק של דרמת המשטרה הבריטית, HolbyBlue , בתפקיד גנבת. באותה שנה, היא הופיעה בסרט הקומדיה הבריטית, St Trinian's , בתפקיד אנדריאה. ב-2009, היא הופיעה בסרט מופע הפלאים של דוקטור פרנסוס, בתפריד סאלי, חברתו של השטן (בגילומו של טום וייטס). היא גם הופיעה בסרט האימה הבריטי, Dread , בתפקיד קלרה ת'ורנהיל. ב-2010, היא הופיעה בסדרת הטלוויזיה הבריטית, Coming Up , בתפקיד רייני. ב-2012, היא הופיעה בסרט הקצר, A Nice Touch, בתפקיד אלמה. ב-2013, היא הופיעה בתוכנית הטלוויזיה הבריטית, Blandings , בתפקיד ג'ורג'יה ספרקס. ב-2015 היא הופיעה בתור עצמה בסרט "נעורים" של פאולו סורנטינו. מאוחר יותר באותה שנה, פיית' הופיעה גם בתור טינקר בל בסרט הטלוויזיה Peter & Wendy, המבוסס על הרומן פיטר פן של ג'יימס מתיו ברי.

ב-2016, פיית' הייתה שופטת בעונה החמישית של The Voice UK. היא לא המשיכה לעונה השישית בגלל הריונה. החל מ-2019, פיית' מופיעה בתוכנית הטלוויזיה פניוורת', בתפקיד בט סייקס. ב-2019–2020, היא הופיעה בתוכנית הטלוויזיה, רחוב 101 דלמטים, בתור פורציה הפודל.

 אמנות 
פיית' ידועה בקול המצו סופרן ובסגנון הרטרו-אקסצנטרי. המוזיקה שלה משלבת לעיתים קרובות מוזיקת נשמה ואלמנטים של ג'אז וגוספל. כתוצאה מכך, היא הושוותה לאיימי ויינהאוס, אדל ודאפי.Robinson, Lisa (March 2013). "Hot Tracks: Paloma Faith". Vanity Fair. (Archived from the original on the Wayback Machine on 27 February 2015)

 חיים אישיים 
במהלך פרק של The Voice UK, פיית' טענה כשהייתה בת 27, היא קראה מאמר שקרא לשירתה של קיי.טי. טאנסטול מיושן, ואמרה שהיא חתמה בחברת תקליטים לראשונה כשהייתה בת 23. היא המשיכה לשקר על גילה, עד שאחד ממעריציה סיפק תעודת לידה של פיית'. מאוחר יותר, פיית' טענה שעשתה זאת כי חששה שהיא זקנה יותר מדי לתעשיית המוזיקה.

פיית' התחתנה עם השף הניו זילנדי, ריאן היינס, ב-2005. היא נפרדה ממנו לאחר שמונה חודשים, והתגרשה ממנו ב-2009.

באוגוסט 2016, נחשף כי היא מצפה לילדה הראשון עם בן זוגה, ליימן להסין. בנה נולד בדצמבר 2016. היא התחתנה עם בן זוגה ב-2017. בתה נולדה בפברואר 2021.

 דיסקוגרפיה 
 אלבומי אולפן 
 2009: 
 2012: Fall to Grace
 2014: A Perfect Contradiction
 2017: The Architect
 2020: Infinite Things
 2024: The Glorification of Sadness

 פילמוגרפיה 
 קולנוע 
שנהשםתפקיד הערות 2007St Trinian's אנדריאה 2009מופע הפלאים של דוקטור פרנסוס סאליDread קלרה תורנהיל 2012A Nice Touchאלמה סרט קצר 2015Youthעצמה

 טלוויזיה 
שנהשםתפקיד הערות 2006Mayoאורחת פרק: "Killing Me Softly"האימפרסיוניסטים דוגמנית של רנואר פרק 1Tricky TVמאמנת פרק 1 2007HolbyBlue דונה ריינולדס פרק: 1.7Tittybangbang לקוחה במספרה ואחות סדרה 3, פרקים 2 ו-4Dogfaceמספר תפקידים פרק: 1.4 2009Never Mind the Buzzcocksעצמה עונה 23, פרק 1 2010עצמה עונה 24, פרק 6Coming Upרייני פרק: "I Don't Care" 2010–2017Celebrity Juiceעצמה 4 פרקים 2012The Voice UKשופטת אורחת 2013Blandings גאורגיה פרק: "The Crimewave at Blandings"Let's Dance For Comic Relief שופטת אורחת 2015Peter & Wendy טינקר בל סרט טלוויזיה 2016The Voice UKשופטת 2017Sounds Like Friday Nightעצמה 2019–הווהפניוורת' בט סייקס תפקיד ראשי (19 פרקים) 2019–2020רחוב 101 דלמטים פורציה הפודל (קול) תפקיד חוזר (7 פרקים) 2020The Voice Kids UKשופטת2022יחסים מסוכניםפלורנס3 פרקים

 סיבובי הופעות 
 2010: Do You Want the Truth or Something Beautiful Tour
 2012–2013: Fall to Grace Tour
 2014–2015: Paloma Faith Autumn Tour 2014
 2018: The Architect Tour
 2021: The Infinite Things Tour

 פרסים ומועמדויות 
 שנה פרס קטגוריה עבודה מועמדת תוצאה 2009 פרסי ATC Hitz הזמרת העולה הטובה ביותר עצמהrowspan="3"  2010 פרסי Clothes Show Style לבוש האישה של השנה 2011 פרסי המוזיקה הבריטית זמרת בריטית פרסי ASCAP פרסי ASCAP College   פרסי MPG סינגל בריטי של השנהrowspan="8"  פרסי הווידאו קליפים הבריטי הסטיילינג הטוב ביותר בווידאו קליפ "Smoke & Mirrors" 2012 הווידאו קליפ הפופי הטוב ביותר "Picking Up the Pieces" 4Music Video Honours הווידאו קליפ הטוב ביותר 2013 פרסי MPG סינגל בריטי של השנה אלבום בריטי של השנה Fall to Grace פרסי המוזיקה הבריטית אלבום בריטי של השנה זמרת בריטית עצמה פרס קוסמופוליטן אולטימטיבי לנשים סטייל אייקון  2014 פרסי המוזיקה MP3 פרס JSB "Only Love Can Hurt Like This"  פרס HDT "Changing" (יחד עם סיגמא)  פרסי המוזיקה Urban הווידאו קליפ הטוב ביותר "Can't Rely on You" rowspan=3  פרסי הווידאו קליפים הבריטי אמן בווידאו קליפ עצמה דרגת הצבע הטובה ביותר בווידאו קליפ "Can't Rely on You" "Only Love Can Hurt Like This"  פרסי Xperia Access Q הווידאו קליפ הטוב ביותרrowspan="2"  פרסי World Music האלבום הטוב ביותר Fall to Grace פרסי Pro Sound ההפקה הטובה ביותר A Perfect Contradictionrowspan="5"  פרסי O2 Silver Clef אמן בריטי עצמה פרסי Attitude מוזיקת גונג פרסי Glamour אמן בריטי 2015 פרסי המוזיקה הבריטית זמרת בריטית פרסי מוזיקת הדאנס הבין-לאומיים שיר הדאבסטפ/תופים והבס הטוב ביותר "Changing" (יחד עם סיגמא) rowspan="8"  2018 פרסי Global האמנית הטובה ביותר עצמה האמן הטוב ביותר אמן/להקה הטוב ביותר פרסי המוזיקה הבריטית זמרת בריטית פרסי Music Week שיווק האמן של Champaign פרס ובי פרס המעריצים www.palomafaith.com 2019 פרסי המוזיקה הבריטית שיר בריטי"Lullaby" (יחד עם סיגלה) פרסי Global האמן העולמי הטוב ביותר עצמה  פרסי Music Week שותפות בין מוזיקה למותג עצמה (יחד עם סקודה) פרסי הווידאו קליפים הבריטי הכוריאוגרפיה הטובה ביותר "Loyal" דרגת הצבע הטובה ביותר  פרסי הווידאו קליפים של שארק  פרסי D&AD ההפקה הטובה ביותר  פרס קליאו שיווק מוזיקה Paloma's Bedtime Alexa Skill  2020 פרסי Attitude פרס כבוד עצמה  2021 פרסי הפופ שיר השנה "Better Than This"  2022 פרסי הווידאו קליפים בברלין הווידאו קליפ הביזארי ביותר "Monster" 

 קישורים חיצוניים 



 הערות שוליים 

קטגוריה:זוכי פרס המוזיקה הבריטית
קטגוריה:זמרות רוק
קטגוריה:רקדניות אנגליות
קטגוריה:אנגלים ממוצא ספרדי
קטגוריה:שופטי The Voice
קטגוריה:זמרות בריטיות
קטגוריה:זמרות פופ בריטיות
קטגוריה:זמרות ג'אז
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:שחקניות קולנוע וטלוויזיה בריטיות
קטגוריה:זמרות מצו סופרן
קטגוריה:אמניות אפיק רקורדס
קטגוריה:בריטיות שנולדו ב-1981